Green Book

Green Book er en amerikansk biografisk dramafilm fra , regissert av Peter Farrelly. 

Filmen handler om en hvit mann som blir sjåfør for en afro-amerikansk jazzpianist på turné gjennom Sørstatene i USA på 1960-tallet. Viggo Mortensen spiller sjåføren Tony Vallelonga, mens Mahershala Ali spiller pianisten Don Shirley. Filmen er basert på en sann historie, og manuset er inspirert av intervjuer med Vallelonga og Shirley, samt brev som Vallelonga skrev til konen sin under turnéen.

May Synnøve Rogne fra Aftenposten roste filmen og skrev: «Green Book ville ikke vært det den er, hadde det ikke vært for to ekstraordinære skuespillere: Viggo Mortensen og Mahershala Ali. Dialogen sitter, den komiske timingen er perfekt, og samspillet gnistrer. Under Alis elegante ytre ulmer raseriet og fortvilelsen. Mortensen viser med ansiktet alene hvordan den tøffe fasaden slår sprekker og avslører en mann med både sosial samvittighet og et stort hjerte.» Filmen fikk likevel kritikk for framstillingen av forholdet mellom sjåfør og passasjer, og noen anmeldere mente at filmen ble en hvit heltehistorie. Green Book vant en rekke bransjepriser, blant annet Oscar for beste film og ble nominert til Amandaprisen 2019 i klassen beste utenlandske kinofilmutenlandske kinofilm.

Filmens tittel er hentet fra The Negro Motorist Green Book, som var en serie med reisehåndbøker for afro-amerikanere.

Handling 
Dørvakten Tony «Lip» Vallelonga (Viggo Mortensen) får på 1960-tallet jobb som sjåfør og livvakt for jazzpianisten dr. Don Shirley (Mahershala Ali) på en to måneders turné gjennom de amerikanske sørstatene. Shirley er afroamerikansk, og sørstatene på 1960-tallet er ikke trygge, selv for en genierklært pianist. De er utstyrt med en «green book» (The Negro Motorist's Green Book), en guide til hoteller og restauranter som tar i mot svarte, og turen blir starten på et unikt vennskap. I løpet av reisen oppdager Tony at Shirleys tilsynelatende fine liv er langt fra en dans på roser, og sammen må de komme seg gjennom en rekke uforutsette utfordringer.

Medvirkende 
 Viggo Mortensen som Frank «Tony Lip» Vallelonga
 Mahershala Ali som Don Shirley
 Linda Cardellini som Dolores Vallelonga
 Dimitar Marinov som Oleg
 Mike Hatton som George 
 Iqbal Theba som Amit
 Sebastian Maniscalco som Johnny Venere
 Von Lewis som Bobby Rydell
 P.J. Byrne som plateprodusent
 Montrel Miller som hotellservitør i Birmingham
 Tom Virtue som Morgan Anderson 
 Don Stark som Jules Podell
 Brian Stepanek som Graham Kindell

Referanser

Eksterne lenker 
 

Filmer fra 2018
Dramafilmer fra USA
Biografiske filmer fra USA
Engelskspråklige filmer
Filmer basert på virkelige hendelser
Oscar for beste film
Filmer med en Oscar-vinnende mannlig birolle